# Задание на проект: Rent а Car

## Бърз преглед

Кола под наем (Rent а Car) е система, която служи за връзка между потребител и компания за отдаване на коли под наем (rent-a-car). Потребителите на системата могат да разглеждат наличните коли и да резервират конкретна кола от автопарка на фирмата.

## Компоненти

Rent а Car се състои от два основни компонента - база от данни и уеб приложение.

## Функционалност

Документите в системата могат да се създават, преглеждат, редактират и изтриват през потребителския интерфейс. Достъпът до администрацията на записи, вътрешни за дейността на компанията, е ограничен.

### Потребители

В системата могат да бъдат регистрирани много потребители. Достъп до системата получават единствено потребители, които са предоставили потребителско име и парола и са преминали успешно през процес по автентикация. На потребители, които не са преминали автентикационен процес се отказва достъп до функционалността на системата.

Съществуват два вида профили: потребителски и администраторски. Всеки с потребитлески профил може да разглежда предлаганите коли под наем и да прави заявки, докато администраторите профили могат да създават, преглеждат, променят и изтриват (CRUD) потребители, коли от автопарка на компанията, както и да преглеждат и одобряват резервации на коли.

За всеки потребител се пази следната информация:

* потребителско име
* парола
* собствено име
* фамилно име
* ЕГН
* телефонен номер
* адрес на електронна поща

### Автомобили

В системата се предлагат различни автомобили под наем, като по заявките може да се направи справка кога дадена кола ще бъде свободна. Автомобилите в системата се управляват от администраторите, като за всеки автомобил се пази и показва следната информация:

* марка на автомобила
* модел на автомобила
* година на автомобила
* брой пасажерски места
* кратко описание (съдържащо техническа информация), по избор
* цена за наем на автомобила/ден

### Заявка

След вход в системата (автентикация) всеки потребител може да посети страницата, на която се създават заявки и да посочи датите, за които иска да наеме автомобил. На база въведените дати потребителя вижда списък с автомобилите, свободни за тези дати и може да направи заявка за наемането на избрания от него автомобил.

Потребители с администраторска роля могат да посетят страницата за управление на заявки, където могат да прегледат всички постъпили заявки за резервация на автомобили. Всяка заявка се състои от:

* избран автомобил
* начална дата
* крайна дата
* потребител, наемащ автомобила

## Допълнителни изисквания

* не се допускат два потребителя с еднакво ЕГН, потребителско име или имейл
* даден автомобил не може да бъде наеман, ако през дадения период вече ще бъде нает от друг потребител

Забележка: Обмислете как да добавите други валидации, като валиден формат за имейл, тел. номер и др.